procesaur/Wiki.mk huggingface dataset:
Александар Матковски

Александар Матковски (влашки: ''Leko Matku, Леко Матку''; , - , ) — македонски историчар и прв доктор на историски науки од Македонија и прв ориенталист. Автор на познатото хералдичко дело „''Грбовите на Македонија''“.
1 Живот
Подолго време (до 1936 година), тој живеел во Гостивар, а потоа се преселил во Скопје. Како член на КПЈ и учесник во НОБ (од 1941 година), бил уапсен на 2 јуни 1942 година, и како малолетник бил осуден на 10 години строг затвор, а казната ја издржувал во Скопје, Варна и Идризово (Скопско, до 29.VII.1944). По бегството од затворот, тој се вклучил во Петтата македонска НО бригада на НОВ и ПОМ. Во затворските денови напишал многу песни на македонски јазик, зачувани во архивот на МАНУ, дел од нив и објавени по ослободувањето. Завршил Учителска школа 1947 година во Скопје. Во 1949 година, тој ја завршил Вишата педагошка школа во Белград. Тој дипломирал по смерот Историја на Филозофски факултет во Скопје, во 1951 година. Во 1957 година, тој ја одбранил докторската дисертација на тема „''Ѓурчин Кокалески (1775-1863)''“ во Загрепскиот универзитет. Дополнително, во 1961 година, тој го завршил смерот Ориентална филологија на Филолошкиот факултет во Белград. Тој бил добитник на повеќе награди и признанија. Тој станал член на МАНУ во 1985 година.
2 Објавени дела
* „Ѓурчин Кокалески (1775-1865), прилог кон прашањето за создавање на селска, сточарска трговска буржоазија во Македонија“, Скопје 1957
* „Хроника на земјотресот во Скопје“, Скопје 1964
* „Грбовите на Македонија“, Скопје 1970
* , Скопје, 1970
* „Диетот-Крвнината“, Скопје 1973
* „Крепосништвото во Македонија“, Скопје 1978
* „Историја на Евреите во Македонија“, Скопје 1982
* „Отпорот во Македонија“, Скопје 1983
* „Македонскиот полк во Украина“, Скопје 1983
9 октомври (починале)

1047, Климент II — римски папа.
1569, Владимир Андреевич — руски кнез
1841, Карл Фридрих Шинкел — германски архитект, урбанист и сликар.
1924, Валериј Брјусов — руски писател.
1934, Александар I — Крал на Југославија (убиен).
1956, Мари Доро — американска глумица.
1999, Милт Џексон — американски џез-музичар.
2010, Морис Але — француски економист, добитник на Нобеловата награда.
2014, Борис Бузанчиќ — хрватски и југословенски глумец.
2016, Анджеј Вајда — полски режисер.
2016, Арон Прајор — американски боксер.
Георги Караискаки

Георги Караискаки, е роден во 1832 година во град Едрене , Турција. По народност грк. Учествувал во ослободителните борби на балканските народи против Турците како обичен четник и војвода. За време на Српско-турската војна 1876 година бил доброволец во четата на бугарскиот војвода Панајот Хитов, која се борела на страна на Србија. Во Руско-турската војна (1877-1878) учествувал во редовите на бугарското ополчение. Се одличил со голема храброст во борбите кај градот Стара Загора, врвот Шипка и селото Шејново, како и во реонот на Хасково. За ова е награден со медал. Како војвода учествува и во Кресненското востание 1878-1879. Во втората фаза на востанието од декември 1878 година, била создадена ''Привремена воена управа на Македонија'' со Воен совет,во кој влегувал и Георги Караискаки. Според списоците со бројната состојба на востаниците со четите во зимата 1878/79 година, во четата на Караискаки имало 73 души. Пролетта на 1879 година заедно со четите на војводите Стефо, Павле и Каракоста, со заеден состав од околу 300 луѓе дејствувал во Битолско. Нешто подоцна раководството на востанието го упатило кон Олимп, каде што требало до се поврзе со грчки чети во Тесалија, месни и дојдени од Грција. Јуни 1879 година во Костур биле уапсени 4 лица, кои се враќале од Бугарија, а еден од нив носел писмо за Георги Караискаки, што им го покажал на турските власти широкиот фронт на борбата. Некое време дејствувал во Тесалија со грчките војводи Катарагија, Опако Никола, Георгие Загора и други. По востанието живее во Бугарија, каде и умира.
9 октомври (настани)

1000, Лејф Ериксон го основа Винланд и станува првиот Европеец во Северна Америка.
1595, Шпанската армија го зазема Камбраи.
1604, Супернова 1604, најскорешната супернова забележана во Млечниот Пат.
1876, Британскиот физичар, пронаоѓач на телефонот и учител на говорот на глувонемите Александар Греам Бел (1847-1922), кој подолго време живееше во САД, ја воспостави првата меѓународна телефонска врска меѓу Бостон и Кембриџ.
1967, Во Собранието на СР Македонија, под претседателство на д-р Милан Бартош, е одржана седница на Матичната комисија за формирање на Македонската академија на науките и уметностите, на која е извршено конституирање на МАНУ.
1975, На советскиот физичар Андреј Сахаров му е доделена Нобеловата награда за мир поради неговите „бестрашни напори за мир во светот и правдата за сите во светот“, се вели во образложението на Норвешкиот комитет за Нобеловата награда.
1995, Собранието на Република Македонија ја ратификува Привремената согласност меѓу Македонија и Грција.
10 октомври (починале)

426, Атик — Цариградски патријарх.
1359, Хуго IV — крал на Кипар.
1636, Питер Бројгел Помладиот — фламански сликар.
1674, Томас Трахерн — англиски поет.
1837, Шарл Фурје — француски филозоф.
1930, Адолф Енглер — германски ботаничар.
1973, Лудвиг фон Мизес — австриско-американски економист.
1976, Силвана Арменулиќ — југословенска фолк-пејачка.
1983, Ралф Ричардсон — англиски глумец.
1985, Јул Бринер — американски глумец.
1985, Орсон Велс — американски глумец и режисер.
2004, Кристофер Рив — американски глумец.
2014, Валери Карпов — руски и советски хокеар.
2025, Џон Лоџ — англиски рок-музичар, член на групата The Moody Blues.
Мир

Мир е состојба кога на некоја територија не се води војна. Повеќето војни резултираат со некаков мир, најчесто неповолен за поразените (како на пр. Версајскиот мировен договор). Сепак, постојат и војни кои завршиле со тотално уништување на поразениот (пр. војната меѓу Рим и Картагина)
1 Поим и историски развој
Мирот можеме да го повреземе со спокој, хармонија, без конфликти, толеранција, дијлог. Мирот е спротивно од конфликт. Постојат многу теории и дефиниции за мирот. Според некои, мирот претставува слобода без препреки, спокој, хармонија, несебичен чин на љубовта. Според други, мирот е внатрешно задовлство ведрина, а за трети, состојба без насилства и зла. Во најширока смисла на зборот, мирот е состојба на хармонија, без никакви конфликти не само помеѓу луѓето, туку и помеѓу и природата.
Уште Старите Римјани се обидувале да го определат мирот. За нив мирот претставувал состојба без војни. Во седумдесеттите години од XX век, се појавила хипи-културата, за која „Мир во светот“ претставува една од главните пароли, најчесто употребувана против американскиот режим во однос на војната во Виетнам.
2 Мерење на мирот
Според глобалниот индекс за мирот што го објавува Институтот за економија и мир, во 2016 година најдобро рангирани земји според мирот биле: Исланд, Данска, Австрија, Нов Зеланд, Португалија, Чешка, Швајцарија, Канада, Јапонија и Словенија. Во поглед на мирот и безбедноста, Хрватска била сместена на 26. место во светот, Бугарија го зазела 29. место, Србија 48. место, Албанија се наоѓала на 54. место, Косово на 77. место, а Македонија дури на 94. место.
3 Мирот како тема во уметноста и во популарната култура
* „Песна за мирот“ — песна на македонската поетеса Христина Аслимоска од 2003 година.* „Свеченоста на мирот“ — драма на германскиот писател Герхарт Хауптман.* „Мир низ вандализам“ (англиски: ''Peace Thru Vandalism'') — музички албум на американската панк-рок група Вандалс (''The Vandals'') од 1982 година.* „Мир“ (англиски: ''Peace'') — композиција на американскиот џез-музичар Орнет Коулмен (''Ornette Coleman'') од 1959 година.* „Мир — Почеток“ (англиски: ''Peace - A Beginning'') — песна на британската рок-група King Crimson од 1970 година.* „Мир — Крај“ (англиски: ''Peace - An End'') — песна на King Crimson од 1970 година.* „Психоделична мировна ламба“ (англиски: ''Psychedelic Peace Lamp'') — песна на австралиската поп-рок група ''Mental As Anything'' од 1981 година.* „Мир“ (англиски: ''Peace'') — песна на американската хип-хоп Рутс (''The Roots'') од 1993 година.
Црногорски јазик

Црногорскиот јазик (црногорски: ''Crnogorski jezik'') е јужнословенски јазик и една од стандардните норми на српскохрватскиот јазик. Јазикот е службен во Црна Гора. Црногорскиот се заснова на ијекавското-штокавско наречје. Неговото стандардизирање всушност започнува во 2005 година. Во времето на СФРЈ за службен јазик во Црна Гора бил сметан српско-хрватскиот јазик. Со распадот на СФРЈ, а со тоа и на српско-хрватскиот јазик како официјален, во новосоздадените држави како официјални се воведуваат јазиците наречени според нацијата, па така како службениот јазик бил наречен „српски јазик од ијекавското наречје“.
1 Кодификација
Во јануари 2008 година, владата на Црна Гора составила Одбор за стандардизирање на црногорскиот јазик, чиј главна цел била стандардизација на јазикот според меѓународните норми. Понатамошните документи, после верификацијата, станале дел од образовната програма на црногорското образование.
Првиот црногорски стандард бил официјално предложен во јули 2009 година. Покрај веќе стандардизираната форма на српскохрватскиот, со новиот предлог се опфаќале две нови букви, односно се предложиле буквите ‹ś› и ‹ź› како замена за диграфите ‹sj› и ‹zj›. Одборот првично предложил два предлога, но владата не ги прифатила, но сепак бил прифатен третиот предлог на Одборот. На 21 јуни 2010 година Советот за општо образование ја прифатил првата граматика на црногорскиот јазик.
2 Дијалекти
Црногорскиот јазик има два дијалекта, дел од штокавското наречје. Дијалектите на црногорскиот јазик се:
* Источнохерцеговски дијалект - се зборува во западниот и северозападниот дел од земјата
* Зетско-јужносанџачки дијалект - се зборува во остатокот од земјата
3 Азбука
Црногорската азбука е двописен систем, односно официјално двете писма и латиницата и кирилицата уживаат еднаков статус, но латиницата доста повеќе се користи. Азбуката била усвоена на 9 јуни 2009 година од министерот за образование на Црна Гора Сретен Шкулетиќ. Оваа азбука ги заменила српскохрватската латиница и кирилица.
Латиница
Aa, Bb, Cc, Čč, Ćć, Dd, Dždž, Đđ, Ee, Ff, Gg, Hh, Ii, Jj, Kk, Ll, Lj lj, Mm, Nn, Nj nj, Oo, Pp, Rr, Ss, Šš, Śś, Tt, Uu, Vv, Zz, Žž, Źź
Кирилица
Аа, Бб, Вв, Гг, Дд, Ђђ, Ее, Жж, Зз, З́з́, Ии, Јј, Кк, Лл, Љљ, Мм, Нн, Њњ, Оо, Пп, Рр, Сс, С́с́, Тт, Ћћ, Уу, Фф, Хх, Цц, Чч, Џџ, Шш
Македонски изговор и распоред
а, б, в, г, д, ѓ, е, ж, з, ''зј'', и, ј, к, л, љ, м, н, њ, о, п, р, с, ''сј'', т, ќ, у, ф, х, ц, ч, џ, ш
4 Поврзано
* Црногорци
* Црногорска азбука
* Црна Гора
* Јужнословенски јазици
10 октомври (настани)

1582, Поради воведувањето на грегоријанскиот календар во оваа година, овој ден не постоел во Италија, Полска, Португалија и Шпанија.
1631, Саконската војска ја зазема Прага.
1889, Формиран колеџот Бернард.
1944, Во селото Жегљане, Кумановско, е формирана Кумановската дивизија, во чиј состав влегле XVI, XVII и XVIII македонска НО бригада. Имаше околу 5.500 борци.
1946, Во Скопје, во црквата „Св. Спас“, со сите државни почести и пред повеќе илјади граѓани од цела Македонија, беа положени моштите на истакнатиот македонски револуционер и идеолог Гоце Делчев, кои два дена порано македонската делегација ги донесе од Софија.
1967, Во Скопје, на свечената седница на Собранието на СР Македонија, е извршено свечено отворање на Македонската академија на науките и уметностите (МАНУ).
1991, Предадено е во употреба студиото на ТВ Прилеп.
1993, Андреас Папандреу победи на претседателските избори во Грција.
9 октомври (родени)

1547, Мигел де Сервантес — шпански писател, автор на романот „Дон Кихот“.
1608, Џон Милтон — англиски поет.
1757, Шарл X — крал на Франција.
1893, Марио де Андраде — бразилски писател.
1899, Хенри Сајмонс — американски економист.
1894, Владимир Мошин — проучувач на македонската средновековна уметност и култура.
1903, Карел Стекли — чехословачки режисер.
1907, Жак Тати — француски филмски глумец и режисер.
1920, Јусеф Латиф — американски џез-музичар.
1921, Тадеуш Ружевич — полски писател.
1938, Хајнц Фишер — австриски политичар.
1944, Абдулах Сидран — босански писател и сценарист.
1944, Нона Хендрикс — американска поп-пејачка.
1948, Џексон Браун — американски музичар.
1955, Стив Овет — британски атлетичар.
1958, Срѓан Шапер — српски и југословенски рок-музичар, член на групата Идоли.
1962, Хорхе Буручага — аргентински фудбалер.
1967, Георге Попеску — романски фудбалер.
1971, Евгениј Наместников — руски хокеар.
1973, Тери Балсамо — американски гитарист.
1990, Кевин Кампл — германско-словенечки фудбалер.
10 октомври (родени)

1813, Џузепе Верди — италијански композитор (п. 1901).
1892, Иво Андриќ — српски писател.
1901, Алберто Џакомети — италијански вајар и сликар.
1904, Сотир Ставридис — македонски хирург и уролог, прв асистент во Хируршката клиника во Скопје.
1913, Клод Симон — француски писател.
1917, Телониус Монк — американски џез-музичар.
1923, Николас Парсонс — англиски глумец.
1930, Харолд Пинтер — англиски драматург - добитник на Нобеловата награда за литература.
1946, Наото Кан — јапонски политичар.
1953, Бисерка Вишниќ — југословенска ракометарка.
1953, Миџ Јур — шкотски поп-музичар.
1963, Драган Бјелогрлиќ — српски глумец.
1966, Тони Адамс — англиски фудбалер.
1969, Илија Зимбо — македонски музичар, прв флејтист во оркестарот на Македонската опера и балет.
1974, Хулио Круз — аргентински фудбалер.
1983, Никос Спиропулос — грчки фудбалер.
1983, Џек Саворети — англиски поп-музичар.
1985, Антонио Пједра — шпански велосипедист.
1986, Пјер Ролан — француски велосипедист.
1991, Џердан Шаќири — швајцарски фудбалер.
2000, Феликс Енмеча — германски фудбалер.
Функционална автономија

Гордон Олпорт е еден од првите истражувачи кој прави разлика помеѓу мотив и нагон. Сметал дека нагонот кој е формиран како реакција на мотивот може да го надрасне мотивот како причина. Тогаш, нагонот е автономен и различен од мотивот. Олпорт дава пример на човек кој сака да биде совршен во она што го работи. Причината може да биде чувство на инфериорност врежана во детството но неговата работливост и мотивот кој потоа се стекнува е потреба да се надмине себеси во избраната професија.
Ї (кирилица)

Ї (кирилица: ; глаголица: ) e буква во украинската и русинската азбука. Го означува звукот /ji/.
* Її [Јији] - нејзино
* Україна [Украјина] - Украина
* Країна [Крајина] - Држава
Во почетокот на 20 век, се користела за силно палатизирање на претходната согласка.
* Хлїб (совр. Хліб) [Хлиб] - Леб
* Дїд (совр. Дід) [Дид] - Дедо
* Цїлий (совр. Цілий) [Цилиј] - Цел
Кабелски оператор

Кабловски оператор или скратено KDS (Кабелски Дистрибутивен Систем) е обезбедувач на телевизиски, радио, интернет и телефон преку еден коаксијален кабел.
Телевизиските и радио програми се одбрани од страна на кабелскиот оператор кои се примаат со сателитски и UHF/VHF антени кои преку коаксијалниот радиочестотен кабел се дистрибуираат до крајните корисници
Мемориска картичка

Мемориска картичкa е картичка која има способност да меморира дигитални податоци во себе. Мемориските картички се користат во дигиталните видеокамери, мобилните телефони, mp3 плеерите, лаптоп компјутери и др. уреди, за складирање на песни, слики, видео клипови, документи, програми и сл.
GSM

Global System for Mobile communications (GSM: првично потекнува од ''Groupe Spécial Mobile'') е најпопуларниот стандард за мобилни телефони во светот.
GSM е дигитален систем кој работи на 900 MHz. Подоцна е воведен 1800 MHz за Европа, Австралија, Азија и Африка. Америка користи 850 и 1900 MHz. Снагата која ја зрачи телефонот е 2W на 900MHz и 1W на 1800 и 1900 MHz со домет до 35km. Најнов стандард е GSM 400 и 450 MHz со домет до 120km.
Сателитски телефон

Сателитски телефон — мобилен телефон кој прима и испраќа сигнал од и до сателит.
Постојат три вида сателити за обезбедување на оваа услуга:
* Леостационарни кои се наоѓаат во ниската орбита 600 до 1500 километри
* Меостационарни
* Геостационарни кои се навоѓаат на голема висина од 36 000 километри
Телефоните кои ги користат леостационарните сателити се со мали димензии и се за рачна употреба додека геостационарните се во облик на куферче и имаат надворешна антена како и посебна слушалка.
Компании кои нудат сателитски телефони се: Iridium, InMarSat, GlobaliStar....
Интерференција (електроника)

Два сигнали со иста честота во исто место на покривање предизвикуваат „мешање“ интерференција. Во физиката ова е појава на взаемно влијание на брановите, чиишто резултат може да биде нивно слабеење, зголемување или поништување. Интерференцијата е сложен физички процес. Интерференцијата обично се случува при интеракција на брановите кои се во корелација или се кохерентни, или затоа што доаѓаат од изворот, или затоа што имаат иста или скоро иста честота. Ефектите на интерференција се јавува кај сите врсти на бранови, на пример светлосни, радио, акустични и бранови на водената површина.
Во комуникацијата поимот означува измени и пречки во пораката која што патува помеѓу испраќачот и примачот на истата.
Плод (појаснување)

Зборот плод може да се однесува на:
* Зрела плодица или плодници на растение (полно со семе) заедно со споредните делови содржејќи ги семките.
* Јадлив, обично сладок и месест вид од таква структура — овошје.
Олимп

Олимп (грчки: Όλυμπος) — планина што се наоѓа во Грција помеѓу Егејска Македонија и Тесалија, сместена неколку километри западно од Солунскиот Залив. Таа е највисоката планина во Грција (2917 м), во етничка Македонија и втора на Балканскиот Полуостров по Рила (2925 м). Често се нарекува и Дом на боговите. Уште од најстаро време Олимп бил граница меѓу Македонците и Грците.
Поради особените природни убавини, историското и научното значење на шумите и шумските предели на планината, богатството на растенија,еден дел со површина од 4 000 хектари, во 1938 година е прогласен за национален парк. Тој е и најстариот национален парк во Грција. Од 1981 година планината е под протекторат на УНЕСКО.
1 Местоположба
Наоѓа се во јужниот дел на Балканскиот Полуостров крај брегот на Егејско Море, оддалечена на околу 100 км југозападно од Солун. Олимп изнесува околу 600 км2. Од исток на запад планината има должина 25 км, а од север на југ 28 км. Ги дели рамнините на Пиерија (Егејска Македонија) и Тесалија. Исто така и административно денес планината е поделена меѓу покраините Тесалија и Централна Македонија, околија Пиерија.
2 Позначајни врвови
На планината постојат 46 врвови повисоки од 2000 метри и 47 повисоки од 1000 метри. Најзначајни врвови на Олимп се:
* Митика(Μύτικας) - 2917 м - највисок во Грција и втор на Балканот по Мусала.
* Сколио (Skolio) - 2905 м * Стефани (Stefani) - 2910 м * Скала (Skala) - 2866 м
* Свети Антон (Agios Antonis) - 2815 м
* Пророк Илија (Profitis Ilias) - 2803 м
* Тумба (Toumba) - 2785 м
Од повеќето од овие врвови се гледа голема површина - Пиерија на север, Солунскиот Залив на исток, на југ планината Кишава (Оса) и рамнината на Тесалија, а на запад до Пинд.
3 Флора и фауна
Овде се забележани повеќе од 1700 видови растенија, што е околу 25% од целата флора на Грција. Голем е бројот на ендемските видови. Исто така има 32 видови цицачи, како дивокоза и диви свиња. Бројот на видовите птици е 108, клучувајќи и некои редки видови како Црн мршојадец (Aegypius monachus), Брадест мршојадец (Gypaetus barbatus), Еребица камењарка (Alectoris graeca), Шумски був (Strix aluco), Жолтоклуна галка (Pyrrhocorax graculus), Дрозд камењар (Monticola saxatilis), Снежно врапче (Montifringilla nivalis), Скалес лазач (Tichodroma muraria), Шареногуша завирушка (Prunella collaris) итн.
4 Клима и туризам
Планината има доста посетители. Во зимскиот период, температурата се движи од -17 до -5 °C, а лете од -2 до 3 °C. По падините на планината е развиено и сточарството.
5 Поврзано
* Олимп (Марс) - истоимена планина на планетата Марс, највисока во Сончевиот Систем
Тернополска Област

Тернополската Област (украински: Тернопільська область) — една од 24-те области на Украина. Се наоѓа во западниот дел на земјата. Граничи со Ровненската, Ивано-Франковската, Лавовската, Хмелничката и Черновечката Област. Опфаќа површина од 13 823 км<sup>2</sup>. Во областа има 1 019 села и 44 градови.
1 Историја
* До 1918, е дел на Австрија, а потоа на Австроунгарија.
* Западно Украинска Народна Република 1918—1921
* Дел на Полска под името „Тарнополско војводство“ 1921 — 1939
* Советскиот Сојуз го анектира Тарнополското Војводство (1939)
* Од 1939 година, под името „Тернополска Област“, областа е дел на Украинската ССР.
* Од 1991 година, областа е дел на независна Украина.
Ивано-франковска Област

Ивано-франковската Област (украински: Івано-Франківська область) е една од 24-те области на Украина. Се наоѓа во западниот дел дел на земјата. Taa граничи со Закарпатската, Лавовската, Черновечката и Тернополската Област. На југ, Ивано-франковската Област граничи со Романија. Опфаќа површина од 13 928 км<sup>2</sup>. Во областа има 745 села и 15 градови.
* 1939 — 1962 се нарекувала Станиславска Област, бидејќи главниот град на областа, Ивано-Франковск, се нарекувал Станислав.
1 Историја
* 1792 - 1918 година е дел на Австрија, а потоа на Австроунгарија.
* Западно Украинска Народна Република 1918 — 1921
* „Станиславске војеводство“ е дел на Полска 1921 — 1939
* Советскиот Сојуз го анектира војеводството (1939),
* Од 1939 година, под името „Станиславска Област“ областа е дел на Украинската ССР.
* Во 1962, името на областа било променето во „Ивано-франковска Област“
* Од 1991 година, областа е дел на независна Украина.
Истрага на местото на злосторството: Мајами

''Истрага на местото на злосторството: Мајами'' (|CSI: Miami) — популарна и наградувана американска телевизиска серија. Серијата за првпат се прикажа во 2002 година и досега има освоено една Еми награда за најдобра серија во 2003 година, а следната година повторно беше номинирана, но победата ја однесоа колегите од серијалот ЦСИ: Лас Вегас.
Во Македонија, серијата се емитува на А1 телевизија.
1 Синопсис
Одделот за истрага во Мајами ја има истата функција како и нивните колеги од Лас Вегас, Њујорк. Нивната лабораторија е помала од оние во Лас Вегас и Њујорк, но ја има истата функција, разрешување на сите видови на криминални дејствија, а специјалност им се убиствата во градот познат кај Рајска метропола.
Шеф на одделот е поручник Хорацио Кејн (en.Lt.Horatio Caine), кој на тоа место доаѓа по заминувањето на Меган Донер. Крстен е по писателот Хорацио Алгер. Израснат во Мајами и одлично го познава уличниот живот и при истрагите секогаш се води по инстиктот. Негова специјалност се бомбашките напади, бидејќи и самиот бил дел од таква екипа, па одлично се разбира во монтирање и демонтирање на бомби. Хорацио го игра глумецот Дејвид Карузо.
2 Поврзано
* Истрага на местото на злосторството: Лас Вегас
* Истрага на местото на злосторството: Њујорк
Лавовска Област

Лавовската Област (украински: Львівська область) — една од 24-те области на Украина. Се наоѓа во најзападниот дел на земјата. Taa е дел од историската област Галиција (Источна Галиција). Граничи со Волинската, Ивано-Франковската, Закарпатската и Тернополската Област. На запад, Лавовската област граничи со Полска. Опфаќа површина од 21 833 км<sup>2</sup>. Во областа има 1 849 села и 44 градови.
1 Историја
* 1795-1918, Источна Галиција заедно со полската Западна Галиција е дел на Австрија, а потоа на Австроунгарија под името Кралство Галиција.
* Западно Украинска Народна Република 1918—1921
* Дел на Полска 1921—1939
* Советскиот Сојуз ја анектира Источна Галиција (1939)
* Од 1939 година, под името „Лавовска Област“, областа е дел на Украинската ССР.
* Во 1959, територијата на Дрогобицката област влегува во Лавовската
* Од 1991 година, областа е дел на независна Украина.
2 Демографија
Според пописот на населението во 2001 година, во Лавовската Област живеат најмногу Украинци (90%), а останатите се Руси (200 000), Пољаци, Германци, Евреи.
3 Религија
56% се припадници на Украинската Гркокатоличка Црква, втора по големина е Украинската Автокефална Православна Црква , а има припадници и на Римокатоличката црква.
Закарпатска Област

Закарпатска ОбластЗакарпатська область
Мапа
Админ. центар:Ужгород
Основање:1946
Службени јазици:украински
Површина:12777 км²
Население:1,254,614.
Број на реони:13
Регистерска ознака:АО
Обласен управител:Виктор Микита
Информации
Закарпатска Област (украински: Закарпатська область; словачки: Podkarpatská Rus, унгарски: Kárpátalja.) е една од 24-те области во Украина. Се наоѓа во најзападниот дел дел на земјата. Taa е дел од историската област За(д)карпатија. Се граничи со Лавовската и Ивано-франковската Област. На запад, Закарпатска област граничи со Словачка и Унгарија, на север со Полска и на југ со Романија, и опфаќа површина од 12 777 км<sup>2</sup>. Во областа има 579 села и 11 градови.
1 Историја
* IX в. — 1918 година Закарпатја е дел на Австрија, а потоа на Австроунгарија
* Автономија во Чехословачка 1919 — 1939
* Под окупацијата на Унгарија 1939 — 1944
* Закарпатска Украина (1944 — 1945)
* Од 1945 година под името „Закарпатска Област“ областа е дел на Украинската ССР.
* Од 1991 година областа е дел на независна Украина.
2 Демографија
Според пописот на населението во 2001 година во Закарпатска Област живеат Украинци (80,5 %), Унгарци (12,1 %), Романци (2,6 %), Руси (2,5 %), Роми (1,1 %), Словаци (0,5 %), Германци (0,3 %), Русини (0,8 %).
Ханс Холбајн Постариот

Ханс Холбајн Постариот (герм. ''Hans Holbein der Ältere'') (~ 1460 – 1524) е германски ренесансен сликар.
Роден е во Аугсбург, Баварија, а умрел во Изенхајм. Тој и брат му Зигисмунд Холбајн сликале верски дела во доцноготски стил. Ханс Постариот бил пионер и водач во преобразбата на германската уметност од готскиот во ренесансен стил.
Работел и во дрворез и илустрирал книги. Едно од неговите најпознати дела на ова поле е серијата за книгата ''Пофалба на глупоста'' од Еразмо Ротердамски.
Неговите синови Ханс Холбајн Помладиот и Амброзиј Холбајн почнале да учат сликарство прво кај него.
1 Наводи
2 Поврзано
* Раноренесансно сликарство
Глумец

Глумец (ж. род глумица) или актер (ж. род актерка) — личност што изведува драмска продукција, работи на филм, телевизија, театар или радио. Старогрчкиот збор за глумец e „хипокрит“, што значи изведувач. Во оваа смисла глумец е личност што изведува односно претставува драмски карактер.
Првите записи за глумците се од 534 година п.н.е., кога старогрчкиот изведувач Теспис излегол на сцена во театарот на Дионис и станал познат по тоа што бил првиот човек што изговорил зборови на измислен лик од драма. Сè до средниот век, глумците не биле луѓе со висок статус во општеството, често поврзувани со пропаѓање и неморален животен стил. Ситуацијата е драматично променета во XIX и XX век кога глумецството станало чесно и почитувано занимање. За времето на средновековието само мажите можеле да бидат глумци, бидејќи се сметало за невкусно жена да настапува на сцена.
1 Терминологија
После 1660 година во Англија, кога жените за првпат почнаа да се појавуваат на сцената, термините ''актер'' или ''актерка'' беа првично користени за замена на женските изведувчи, но подоцна, под влијание на француската ''actrice-актерка'' стана најчесто користен термин за жените во театарот и филмот. Етимологијата е едноставна деривација од ''актер'' со ''ка'' додадено. Заедно со професијата, повторно деонесувањето на првичниот термин зопочнува од 2000-2010, повоениот период кога придонесот на жните во културниот живот беше ре-еволвиран.''Глумица'' останува најкористен термин во големите глумечки награди дадени на жените изведувачи.
2 Глумецот како тема во уметноста
* „Глумци“ — кус расказ на македонскиот писател Митко Маџунков од 1984 година.* „Осамениот глумец“ — песна на рускиот поет Велимир Хлебников од 1921-1922 година.* „Распаднат глумец“ (англиски: ''Cracked Actor'') — песна на англискиот поп-рок музичар Дејвид Боуви од 1973 година.
Галерија на старите мајстори

Галеријата на старите мајстори (|Gemäldegalerie Alte Meister) — уметничка галерија сместена во крило на дворецот Цвингер во Дрезден, Германија. Галеријата е во здание на истакнатиот архитект Готфрид Земпер и има преку 700 слики од старите мајстори од ренесансата до барокот, собирани од изборните кнезови на Саксонија Август II и неговиот син, Август III во првата половина на XVIII век. Во 1746 Август III донел 100 слики од кај војводата на Модена, Франческо III. Во 2007 галеријата лансирала презентација во виртуелниот свет Втор Живот со сите слики од Цвингер.
Галеријата е дел од Државната уметничка збирка Дрезден во сопственост на Слободната Држава Саксонија.
1 Застапени уметници
Галеријата содржи важни дела од италијански ренесансни сликари Рафаел, Џорџоне и Тицијан. Има и значајни маниристички и барокни дела, како и холандски дела од XVIII век, од Рембрант и неговите следбеници, како и фламански дела од Рубенс, Јорданс и ван Дајк.
* Италијанци
** Рафаел
** Џорџоне
** Кореџо
** Тицијан
** Бернардо Белото
** Каналето
** Сандро Ботичели
* Холанѓани
** Рембрант и некои негови следбеници
* Германци
** Албрехт Дирер
** Лука Кранах Постариот
** Ханс Холбајн Постариот
* Фламанци
** Јан ван Ејк
** Петер Паул Рубенс
** Јакоб Јорданс
** Антонис ван Дајк
* Австрици
** Карл Штерер
* Шпанци
** Хосе Рибера
** Бартоломе Естебан Муриљо
* Французи
** Никола Пусен
** Клод Лорен
* Грци
** Ел Греко
Слика

''Оваа страница за појаснување ги наведува сите статии поврзани со истиот наслов. Доколку некоја [ внатрешна врска] Ве доведе овде, веројатно сакате да ја промените врската да насочува директно кон посакуваната статија.''
Поимот слика може да се однесува на неколку различни поими:
* Фотографска слика
* Уметничка слика
* Слика (Математика)
Мери Аницин - Пејоска

Мери Аницин - Пејоска е родена 1955 година во Скопје. Таа е дипломиран архитект, работела и на дизајн на накит и мебел. Во моментов ја извршува функцијата на директор на Музејот на Македонија, како кадар на партијата ДОМ.
Учествувала на голем број на групни изложби. Во 2005 година се претстави со самостојната изложба "Кодот на Божицата". Добитничка е на голем број на награди, меѓу кои и Јустинијанова порта, а од 2000 година има статус на слободен уметник.
Мажена е, и мајка на две ќерки.
Ровненска Област

Ровненската Област (украински: ''Рівненська область'') — една од 24-те области на Украина. Се наоѓа во западниот дел на земјата. Наречена е по нејзиниот администратицен центар — градот Ровно. Претставува дел од историската област Волин. Граничи со Волинската, Лавовската, Житомирската, Хмелничка и Тернополската Област. На север, Ровненската Област граничи со Белорусија. Опфаќа површина од 20 047 км<sup>2</sup>. Во областа има 1 999 села и 11 градови.
1 Историја
* Украинска Народна Република 1918—1921.
* Дел на Полска во составот на Волинското војеводство 1921—1939.
* Советскиот Сојуз го анектира војеводството (1939).
* Од 1939 година, под името „Ровненска Област“, областа е дел на Украинската ССР.
* Во 1990, името на областа е променето во „Ривненска Област“ , според укранското име на градот — Ривне
* Од 1991 година, областа е дел на независна Украина.
Слободен уметник

Статусот слободен уметник, е категорија од македонската легислатива и се користи за дефинирање на уметници кои работат како трговци - поединци и да се професионалци, односно уметничкото творештво да им биде единственото занимање. Овој статус се добива преку конкурирање до министерството за култура на Република Македонија.
Оваа одредба е дел од законите за култура и трговски друштва.
Владин орган

Владин орган (владина агенција, државен орган, владин орган) — постојана или привремена организација, во владината машинерија која е одговорна за надгледување или администрирање на специфични функции од разни области. Иако некогаш се слични со надлежностите, сепак агенциите се разликуваат од министерствата и останати јавни органи и најчесто се користат како советодавни органи, иако ова секогаш не е многу јасно во пракса.
Владин орган може да основа исклучиво владата на определена земја, агенциите се воспоставаат преку донесување на закон или пак со владина одлука, во зависност од правниот систем во една земја. Во Република Македонија, владина орган основа владата на Македонија со одлука на влада. Дополнително системот на функционирање на органот а и нејзините надлежности можат да бидат определени со закон.
1 Историја
Рани примери на организации кои денес би биле именувани како владини, се среќаваат во Британија, каде бил формиран Британскиот поморски одбор, основан во 1546 од кралот Хенри VIII, кој се грижел за доставување намирници на бродовите.
Печат (направа)

Печат, жиг, штембил, муур или мур - направа со врежан натпис или знак којашто служи за ставање отпечаток врз некого или врз нешто заради обележување, распознавање, заверка и сл. Печатот во современа смисла на зборот е направа каде што мастило или определен пигмент е ставен врз одредена текстура или слика, која е вдлабната, извајана или ласерски врежана на гума. Гумата е е поставена на постабилна површина, со што се добива стабилен инструмент. Кога ќе се притисне печатот врз друга површина, сликата која е врежана на гумата се пренесува на другата површина.
Комерцијалната употреба на печатот е широка и варира од официјална употреба до користење при формирање на некој дизајн.
1 Историјат
Печатите се користени дури и од најстарите цивилизации. Во Месопотамија, печатите биле врежани на цилиндри кои потоа со вртење оставале трага врз површината која требала да биде обележана со печат. Во Египет печати кои биле втиснати врз прстењата на кралот го обележувале неговиот знак. Во Азија, печатот бил користен како надополнување на потписот, со цел да се даде целосна автентичност на некоја преписка или документ.
2 Официјална употреба
Во Европа секој официјален документ мора да биде заверен со печат за да биде веродостоен. Правните субјекти имаа обврска да имаат свој печат со кој ги заверуваат официјалните преписки со останатите правни и физички лица.
3 Корпоративни печати
Многу често компаниите користат печати во својата комуникација. Нивниот печат може да го содржи логото, адресата или некој друг тип на информација. Во зависност од легислативата во определена земја, и дизајнот и содржината на печатот се уредува со закон, па оттука и дизајнот варира од земја во земја, во неговата форма како и информациите кои ги содржи.
Амблем

Амблем — слика, апстрактна или претставителна, која преку концепт или алегорија претставува личност или организација. Најчесто се поврзува со монарси, кралеви или великодостојници.
1 Разлика помеѓу амблем и симбол
Овие два збора многу често означуваат една иста работа, меѓутоа суштински се разликуваат, Амблемот е шема која се користи за да претстави идеја, или личност. Амблемот кристализира конкретна, визуелна шема преку апстракција. На пример во христијанството крстот е симбол а распетието е амблем кој претставува пожртвуваност. Амблемот е објект кој претставува објект.
Во средниот век многу од светците имале свои амблеми, како на пример Св.Катерија била претставека преку тркало или меч. Многу кралеви имале свои амблеми преку кои се разликувале од нивното кралско семејство. Најпознат меѓу нив е Луј 14ти кој бил претставен како сонце.
2 Наводи
de:Emblem
Гравитас

''Гравитас'' (лат. ''Gravitas'') е особина на карактерна супстанција или длабочина.''Гравитас'' (поконкретно дигнитет, сериозност, и должност) е една од неколкуте доблести кои римското општество сметало дека мажите треба да ги имаат, заедно со ''пиетас'' и ''дигнитас''.
„''Гравитас''“ не е исто што и „гравитет“ (тежина) во смисла на важност, иако обете имаат заедничка етимологија.
1 Поврзано
*''Пиетас''*''Дигнитас''
Птоломеј Кераун

Птоломеј Кераун (? - 279 п.н.е.) бил крал на Македонија од 281 п.н.е. до 279 п.н.е.
Бил најстариот син на Птоломеј I Сотер (фараон на Египет) и неговата трета жена Евридика (ќерка на Антипатар). Неговиот помлад брат, исто по име Птоломеј, станал престолонаследник и, во 282 п.н.е., седнал на престолот како Птоломеј II. Птоломеј Кераун го напуштил Египет и пристигнал на дворот на Лизимах, кралот на Тракија, Македонија, и дел од Мала Азија. Неговата полусестра Арсиноја II била жена на Лизимах.
За време на престојот на дворот на Лизимах, Кераун се здружил со сестра си во дворска интрига, и ја придружувал до дворот на Селевк I на исток да бара помош од него. Гледајќи можност за интервенција во своја полза во политиките на Лизимахова Тракија и Птолемаидски Египет, Селевк I набргу се приготвил за поход против Лизимах.
По поразот на Лизимах и неговата смрт во Битката кај Курупедион во 281 п.н.е., против Селевк I Победникот, Птоломеј Кераун го убил Селевк I. Во 281 п.н.е. се сојузил со Пир Епирски. Птоломеј побарал од неговата полусестра Арсиноја II, вдовицата на Лизимах, да се ожени за него. По церемонијата ги убил двајцата помлади синови на Арсиноја и самата Арсиноја II пребегала во Египет и се омажила за сопствениот брат Птоломеј II.
Птоломеј Кераун бил убиен во војните против Галите од страна на Болгиј и Брен, кои мигрирале кон подоцнежна Галатија.
''Кераун'' значи „грмотевица“ или „гром“.
1 Наворешни врски
* од Јона Лендеринг
Житомирска Област

Житомирска Област (украински: Житомирська область) — една од 24-те области на Украина. Се наоѓа во западниот дел на земјата. Taa е дел од историската област Полисија. Граничи со Виничката, Хмелничката, Ровненската и Киевската област. На север, Лавовската Област граничи со Белорусија. Таа опфаќа површина од 29 832 км<sup>2</sup>. Во областа има 1 588 села и 11 градови.
1 Историја
* До 1795 - 1918, е дел на Волинската губернија во Руската Империја.
* Украинска Народна Република 1918—1921.
* Од 1921, дел од СССР под името „Житомирска Област“.
* Од 1991 година, областа е дел на независна Украина.
Хмелничка Област

Хмелничката област (украински: Хмельницька область) е една од 24-те области на Украина. Се наоѓа во западниот дел на земјата. Граничи со Ровненската, Житомирската, Черновечка, Виничката и Тернополската облатс. Опфаќа површина од 20 6293 км<sup>2</sup>. Во областа има 1 410 села и 13 градови.
* 1937 - 1954 се нарекувала Камјанец-Подолска област, бидејќи главен град на областа бил Камјанец-Подолск.
1 Историја
* До 1918, е дел на Руската Империја.
* Украинска Народна Република 1918—1921
* Од 1921 Дел на СССР.
* Основана е Камјанец-Подиљска област (1937).
* Во 1954, центарот на областа од Камјанцец-Подолска бил преместен во Хмелницки, а името на областа било променето во „Хмелничка област“.
* Од 1991 година, областа е дел на независна Украина.
2 Демографија
Според пописот од 2004, во областа живеат најмногу Украинци, а останатите се Руси, Евреи, Ерменци.
3 Религија
Најголем број на луѓето се припадници на Украинската Автокефална Православна Црква, а втора по големина е Украинската Гркокатоличка Црква.
Хенри Мансини

Хенри Мансини (|Henry Mancini), познат и како Хенри Манчини (Кливленд, - Лос Анџелес, ) бил познат американски композитор на музика за многу филмови.
На јавноста ѝ е најпознат по популарната музичка тема од серијалот цртани филмови за Пинк Пантер (1964-1980).
Роберт Мугабе

Роберт Габриел Мугабе (|Robert Gabriel Mugabe, - ) — зимбабвејски револуционер и државник, кој по стекнувањето на независност на Зимбабве во 1980 година, станал прв премиер, а подоцна и втор претседател на државата. Негова сопруга била Сали Франческа Хајфрон Мугабе (починала во 1992), подоцна преженет со Грејс Мугабе.
Аугуст фон Васерман

Аугуст фон Васерман (- Берлин, ) — германски бактериолог кој во 1906 година ја вовел методата за преглед на крвта (Васерманова реакција) со помош на која е утврдено постоењето на сифилисот. Ја проучувал структурата на ќелиите, антитоксините, како и причините за појавата на болеста туберкулоза и рак.
Џордано Бруно

Џордано Бруно (Нол, март 1548 – Рим, 17 февруари 1600) бил италијански филозоф, типичен претставник на антисхоластичката ренесанса на филозофијата.
Џордано Бруно ги негирал христијанските догми, сметал дека филозофијата и теологијата се неспоиви и многу се спротивставувал на христијанското сфаќање на Господ како личност. Создал пантеистичка теорија според која сѐ се состои од вечното движење. Во науката за вселената го отфрлил учењето на Аристотел и на Птоломеј и ја прифатил науката на Коперник. Поради своите слободарски идеи се нашол под удар на инквизицијата која, по седум годишна истрага, на плоштадот Кампо деи Фиори во Рим го спалиле. Учел античка, арапска и сколастичка филозофија. Подучувал дека вселената е бескрајна и дека постојат многу светови. Поради ваквото учење тој бил уапсен и седум години бил измачуван со цел да го промени своето мислење и учење но безуспешно, тој останал доследен на своите учења.
Америго Веспучи

Америго Веспучи (, — Севиља, ) — италијански морепловец, кој пловејќи под шпанското знаме стигнал до бреговите на денешен Бразил и Хондурас. Тој бил уверен дека открил „Нов Свет“, што се наоѓа меѓу Европа и Азија. Според неговото име, новиот континент го доби името Америка. На Америго новиот континент не му личел на Индија и бил првиот кој проговорил за откривањето на новиот континент.
Сингл (музика)

Терминот сингл, најчесто се асоцира со музичката индустрија и означува комерцијално дело поместено на носач на звук (најчесто 1 песна) која цели да го промовира претстојниот албум на групата или пејачот. Синглот низ историјата е издаван на различни носачи на звук како што се: Винил, касета, компакт диск, ДВД и слично.
Во современата музичка терминологија се користи и терминот download single, кој се однесува на песна или мултимедијална содржина од одреден изведувач поставена на интернет, од каде што корисниците можат да ја преземат содржината.
Барух Спиноза

Барух Спиноза (|ברוך שפינוזה), |Bento de Espinosa; Амстердам, 24 ноември 1632 - Хаг, 21 февруари 1677) — истакнат холандски филозоф од еврејско потекло.
Тој е еден од најистакнатите рационалисти и панатеисти во филозофијата.
Најпознати негови дела се „Теолошко-политичка расправа“, „Политичка расправа“ и најзначајното дело „Етика“, во кое го изложува своето учење според кое, бог и природата се идентични, а светот бесконечен.
1 Спиноза во книжевноста
Спиноза е главен лик и тема на филозофскиот роман „Разговор со Спиноза“ (2002) на македонскиот писател Гоце Смилевски.
Исто така, една песна на полскиот поет Збигњев Херберт се вика „Господинот Когито раскажува за искушувањето на Спиноза“.
Петре Богданов - Кочко

Петре Богданов - Кочко (Скопје, - Скопје, ), македонски композитор, оперски пејач (тенор) и организатор на музичкиот живот во Македонија. Категоризиран е во првата генерација македонски повоени композитори.
Учесник е во НОВ на Македонија. Во Агитпропот на Главниот штаб на НОВ и ПОМ ја вршел функцијата референт за школство со задача на слободната територија во Западна Македонија во периодот септември-декември 1943 година да ги организира првите училишта на македонски јазик. Во 1944 година работи околу прашањето на Македонците од Егејска Македонија. Во својство на претставник на Главниот штаб на НОВ и ПОМ определен период е присутен во Егејска Македонија каде ги координира активностите на македонското националноослободително движење од Егејска Македонија со грчкото народноослободително движење. Бил делегат на Првото заседание на АСНОМ.
По војната, еден е од основачите на Операта на Македонскиот народен театар и на првото музичко училиште, прв претседател на Друштвото на музичарите на Македонија. Како пејач оствари низа значајни улоги.
Ќемал Ајдини

Ќемал Ајдини (1935 - ), еден од доајените на албанската драма при Театарот на народностите во Скопје. На сцената на овој театар одигра над 70 улоги, меѓу кои останаа запаметени оние во „Сонот на летната ноќ“ од Шекспир, „Свадба“ од Гогољ, „Вујко Вања“ од Чехов, „Блудница достојна за почит“ од Сартр, „Госпоѓа министерка“ од Нушиќ, „А што сега Керон?“ од Муртеза Пеза, „Големата вода“ од Живко Чинго и многу други.
Играше и во неколку домашни играни и телевизиски филмови, меѓу кои во „До победата и по неа“ и „Ветерот и дабот“. Театарот во неговиот роден град Дебар во негова чест го носи името ''Ќемал Ајдини''.
Михаил Тихонравов

Михаил Тихонравов (1901 - ), советски ракетен стручњак и научник, кој учествуваше во изградбата на првиот вештачки Земјин сателит. Тој многу придонесе за обликување на многу советски вселенски бодови и вселенски автоматски станици.
Сребро

Сребро (симб. Ag, од лат. ''argentum'') хемиски елемент од редот на благородни метали, во природата се јавува во елементарна состојба како и во своите соединенија. Среброто е најдобар спроводник на топлина и електрицитет од сите елементи.
1 Опис и својства
Среброто е меко, растегливо и лесно се обработува, што овозможува негово обликување и извлекување во фолија или жица. Денес најчесто се користи во изработка на накит. Среброто има и неколку свои минерали како што се: аргентит (Ag<sub>2</sub>S), бромаргентит (AgBr) или караргентит (AgCl); кој главно се добива како спореден производ при преработката на руди од други метали. Среброто оксидира на воздух и потемнува.
2 Употреба
Со оглед на неговите специфични хемиски и физички својства и неговите легури, тоа наоѓа бројна примена во електронската индустрија.
3 Среброто како мотив во уметноста и во популарната култура
* „Сребро“ — песна на македонскиот поет Јован Котески.* „Сребро“ (англиски: ''Silver'') — песна на американската рок-група Пиксис (''Pixies'') од 1989 година.* „Среброто е твое“ (англиски: ''You Got The Silver'') — песна на британската рок-група Ролинг Стоунс (''The Rolling Stones'') од 1969 година.
4 Поврзано
* Соединенија на среброто
Вашингтон Визардс

Вашингтон Визардс (|Washington Wizards) е професионален кошаркарски клуб од градот Вашингтон. Тие настапуваат во Југоисточната дивизија (Источна Конференција) од НБА лигата. Под сегашното име се водат од 15 мај 1997 година. Неговиот дотогашен и сѐ уште актуелен сопственик решил да го премести седиштето на тимот во салата Веризон која се наоѓа во центарот на Вашингтон.
1 Историја
1.1 1997-2001
Во сезоната 1997-1998 Визардс го размениле Крис Вебер за Мич Ричмонд кој заедно со Род Стрикленд требало да ја даде потребната динамика на тимот, за со крилото Џуван Хауард да се оформи трио кое ќе биде продуктивно. Но, успехот на тимот изостанал и Вашингтон ја завршил сезоната со место подолу на табелата во однос на претходната сезона.
Тимот добил нов претседател за кошаркарски операции, во легендата Мајкл Џордан. Се направиле измени во тимот сè со цел оваа сезона да се влезе во плејофот. Се извршила трампа на неколку играчи. На центарската позиција пристигнал Ајзак Остин кој не се покажал како успешен центар и затоа набрзо по пристигнувањето во тимот ја загубил почетната позоција од Џахиди Вајт. Но и со разните измени и пристигнувања на нови играчи, Вашингтон неуспева да се пласира во плејофот.
Пристигнал Ричард Хамилтон кој оваа сезона ја завршува како најпродуктивен стрелец во тимот. Исто така и по одиграни минути по меч е прв, како и по погодени слободни фрлања. Во тимот се и Крис Витни кој води по постигнати асистенции и Кортни Александар кој ја завршил сезоната како четврти стрелец помеѓу руки играчите. Но и покрај ова тимот ја има втората по ред најслаба сезона во неговата историја со само 19 победи.
2 Играчи
Маркулија (Арангел)

Маркулија („Маркова Кула“) или Меркулија — тврдина-крајпатна стража и градиште 1 км североисточно од селото Арангел и исто толку далеку од Србица, обете во Кичевско. Претставува истурена планинска гранка што завршува со заоблена чука 100 м високо над источниот раб на долината (872 м н.м.). Визуелно е поврзана со Кичево 10,5 км на југозапад. Стариот пат Кичево — Гостивар поминувал крај ридот и 7 км северно оттука го достигал планинскиот премин Кафа. Таму лежат и старите рудници на железо, додека рудниците на јаглен (површински копови) лежат 3 км јужно од Маркулија, во атарот на Осломеј.
1 Најстари остатоци
Во доцноантичко време на врвот од чуката било изградено обѕидие со малтер, што затворало простор од 1,4 ха. Наоди: доцноантичка грнчарија, монети од доцниот IV и VI век. Во долината 1 км јужно од Маркулија, на потегот „Манастириште” и „Меѓа”, лежат остатоци од истовремена населба со ранохристијанска црква. Кастелот на Маркулија ја штител оваа рударска населба и го надгледувал преминот меѓу провинциите Нов Епир и Превалитана.
2 Средновековни остатоци
Во средишниот дел на тврдината регистрирани се парчиња од словенски црепни, ситни предмети исковани од железо и врвови од стрели за пробивање панцир, потоа една бронзена апликација — тамга (протобугарска, IX—X век). На обѕидието нема траги од обновувања.
На Маркулија веројатно само повремено постоела стража низ кризните години, којашто го контролирала важниот пат од Охрид преку Кичево кон Полошко и кон Скопје на север.
3 Поврзано
*Манастириште — населба од доцноантичко време;
*Меѓа — старохристијанска базилика;
*Старо Село — средновековна црква и некропола;
*Список на археолошки наоѓалишта во Кичевско;